text: В нови павилиони цветарите на пазара посрещат 8 март, цялата централна част на Пазарджик е цветна - ПА МЕДИЯ Пазарджик
  Новина: В нови павилиони цветарите на пазара посрещат 8 март, цялата централна част на Пазарджик е цветна
  четвъртък 07 март 2019 - 16:02:58
  Търговците на цветя вече предлагат стоката си в новите павилиони, за които кметът Тодор Попов обеща да са готови до 8 март. Всички отбелязват драстичната разлика спрямо навесите от найлон, които дълги години бяха използвани като сергии. Работещите там упорито се съпротивляваха на неколкократните предложения от страна на Общината за замяната им с нещо по-добро.
  Частичният ремонт на Градския пазар започна преди около месец и освен зоната за цветя обхвана и алеите между сергиите, които бяха в окаяно състояние. Ремонтните дейности ще продължат най-малко и следващата седмица, тъй като има райони, в които все още се работи.
  По традиция цветя за 8 март се продават почти по всички улици на централната градска част на Пазарджик. Пред театъра своите щандове е разположила дори и голяма търговска верига от съседен областен град.